বিশেষ প্রতিনিধি ॥ গ্রামীণ অবকাঠামো রক্ষণাবেক্ষণ (টিআর), কাজের বিনিময়ে খাদ্য (কাবিখা), কাজের বিনিময়ে টাকা (কাবিটা), এতিম অসহায়দের জন্য বরাদ্দ (জিআর) ও ৪০ দিনের কর্মসৃজন কর্মসূচী (ইজিপিপি) প্রকল্পে মুলাদী উপজেলায় প্রায় কোটি টাকার অনিয়মের অভিযোগ পাওয়া গেছে। ২০১৪-২০১৫ অর্থ বছরে এ সব প্রকল্প বাস্তবায়নের নামে হরিলুটের অভিযোগ উঠেছে উপজেলা প্রকল্প বাস্তবায়ন কর্মকর্তার (পিআইও) বিরুদ্ধে। ঐ কর্মকর্তার সীমাহীন দুর্নীতির কারণে এসব প্রকল্পে হরিলুটের মহাৎসব অব্যাহত রয়েছে বলে অভিযোগ সূত্রে জানাগেছে। প্রকল্প বাস্তবায়ন কর্মকর্তার অনিয়ম ও দূর্নীতিকে সহযোগীতা করার জন্য নিজের শ্যালকসহ তিনজনকে অবৈধভাবে নিয়োগ দেয়ার অভিযোগ রয়েছে তার বিরুদ্ধে।